ལས་འཆར་འདི་ཐོག་མར་སྤྱི་ལོ་༢༠༠༦ལོའི་འགོ་འཛུགས་བྱས་པ་ཞིག་དང་།ཕྱི་ལོ་༢༠༠༨ལོར་ཐེངས་དང་པོའི་ཟབ་སྦྱོང་ཚོགས་ཡོད།ལས་གཞི་འདི་ནི་བོད་ཀྱི་དཔེ་མཛོད་ཁང་དང་ཨ་རིར་རྟེན་གཞི་་བྱས་པའི་ཨེ་མོ་རི་གཙུག་ལག་སློབ་གཉེར་ཁང་གཉིས་མཉམ་འབྲེལ་གྱི་ཐོག་ནས་བོད་ཀྱི་དགོན་སྡེ་ཁག་གི་ནང་ཚན་རིག་སློབ་ཚན་ངོ་སྤྲོད་དང་།བསླབ་གཞིའི་དཔེ་དེབ་བོད་སྒྱུར་བྱེད་པའི་ལས་གཞི་ཞིག་ཡིན།སྤྱི་ལོ་༢༠༡༤ནས་གདན་ས་སེ་འབྲས་དགའ་གསུམ་ནང་དབྱར་དུས་ཟླ་བ་གཅིག་རིང་དམིགས་བསལ་འཛིན་གྲྭ་ཚོགས་བཞིན་པ་དང་།དེ་མིན་ལོ་འཁོར་མའི་ནང་རྒྱུན་ལྡན་ཚན་རིག་གི་འཛིན་གྲྭ་གང་ཐུབ་ཚོགས་བཞིན་པ་ཆགས་ཡོད།རྗེས་སོར་གདན་ས་གཞན་ཁག་ལ་ཡང་མུ་མཐུད་སློབ་ཁྲིད་འགོ་འཛུགས་ཡོང་བའི་རེ་བ་བྱེད་བཞིན་པ་བཅས་ཡིན།